Document ID: /roh_data/filtered/fineweb-2-filterrobots_roh.jsonl.gz/68339

Dapi 4 onns è Seraina Niggli gia part da las cursas da skis da la cuppa mundiala a San Murezzan. Quai sco scheffa dals voluntaris. Sia incumbensa cumpiglia betg mo il acquirir durant l'entir onn avunda voluntaris per las cursas, mabain oravant tut era la coordinaziun e repartiziun avant, durant e gist suenter las cursas.
In job ch’ella fa cun fitg gronda passiun. Per ina sajan ils voluntaris ina da las pitgas las pli impurtantas per insumma pudair organisar cursas per la cuppa mundiala e da l’autra vart sajan els numnadamain sco ina gronda e stretga famiglia ed ella, in zic sco lur mamma.
Ord quest motiv fetschia era simplamain mo plaschair che las cursas han quest onn puspè pudì avair lieu sco planisà, malgrà pandemia.